Document ID: 31988R2325

Komisijas Regula (EEK) Nr. 2325/88
(1988. gada 26. jūlijs),
ar ko groza dažas regulas, kuras attiecas uz rīsu tirgus kopīgo organizāciju
EIROPAS KOPIENU KOMISIJA
ņemot vērā Eiropas Ekonomikas kopienas dibināšanas līgumu,
ņemot vērā Padomes 1976. gada 21. jūnija Regulu (EEK) Nr. 1418/76 par rīsu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 2229/88 [2], un jo īpaši tās 16. panta 5. punktu un 19. pantu,
tā kā saskaņā ar 1988. gada 1. septembra Regulu (EEK) Nr. 1418/76 rīsi vairs netiks klasificēti divās, bet gan trijās kategorijās - apaļgraudu, vidējgraudu un garengraudu; tā kā pēdējās divas kategorijas atbilst līdzšinējai garengraudu kategorijai;
tā kā tādēļ ir jāgroza Komisijas 1967. gada 21. augusta Regula Nr. 467/67/EEK, ar ko nosaka konversijas likmes, apstrādes izmaksas un blakusproduktu vērtību dažādiem rīsu apstrādes posmiem [3], kurā jaunākie grozījumi izdarīti ar Regulu (EEK) Nr. 2249/85 [4], un Komisijas 1971. gada 26. jūlija Regula (EEK) Nr. 1613/71, ar ko nosaka sīki izstrādātus noteikumus CIF cenu un nodevu noteikšanai rīsiem un šķeltiem rīsiem, un ar tiem saistītos korektīvos daudzumus [5], kurā jaunākie grozījumi izdarīti ar Regulu (EEK) Nr. 2117/80 [6];
tā kā šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
Ar šo Regulas Nr. 467/67/EEK 1. panta 2. un 3. punktā "garengraudu rīsi" aizstāj ar "vidējgraudu vai garengraudu rīsi", un 3. panta 2. punkta b) un 3. punkta b) apakšpunktā "garengraudu rīsu" aizstāj ar "vidējgraudu vai garengraudu rīsu".
2. pants
Ar šo Regulu (EEK) Nr. 1613/71 groza šādi:
1. Regulas 4. panta 2. punktu aizstāj ar šādu punktu:
"2. Attiecībā uz lobītiem garengraudu vai vidējgraudu rīsiem:
a) lobītiem vidējgraudu rīsiem vai garengraudu rīsiem, ko koriģē, ņemot vērā visas kvalitātes atšķirības salīdzinājumā ar standarta kvalitāti;
b) attiecīgā gadījumā nelobītiem vidējgraudu un garengraudu rīsiem, ko koriģē, ņemot vērā konversijas likmes, malšanas izmaksas un blakusproduktu vērtību, kā arī visas kvalitātes atšķirības salīdzinājumā ar standarta kvalitāti.".
2. Regulas 4. panta 4. punktu aizstāj ar šādu:
"4. Attiecībā uz slīpētiem vidējgraudu vai garengraudu rīsiem:
a) slīpētiem vidējgraudu vai garengraudu rīsiem, ko koriģē, ņemot vērā visas kvalitātes atšķirības salīdzinājumā ar standarta kvalitāti, attiecībā uz kuru ir noteikta sliekšņa cena lobītiem rīsiem, šīs atšķirības pašas koriģējot saskaņā ar likmi, ko piemēro lobītu garengraudu rīsu pārvēršanai slīpētos garengraudu rīsos;
b) attiecīgā gadījumā daļēji slīpētiem vidējgraudu vai garengraudu rīsiem, ko koriģē, ņemot vērā konversijas likmi, malšanas izmaksas un blakusproduktu vērtību, lai iegūtu slīpētus vidējgraudu vai garengraudu rīsus, minēto cenu pašu koriģējot saskaņā ar a) apakšpunktā minētajiem noteikumiem.".
3. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
To piemēro no 1988. gada 1. septembra.
Šī regula uzliek saistības kopumā un ir tieši piemērojama visās dalībvalstīs.
Briselē, 1988. gada 26. jūlijā

Labels: 3
17